സൗജന്യ ടാബ് വിതരണം നടത്തി കൊല്ലങ്കോട്: എലവഞ്ചേരി പഞ്ചായത്ത് സര്ക്കാര് ജീവനക്കാരുടെ കൂട്ടായ്മയുടെ നേതൃത്വത്തില് വിദ്യാര്ഥികള്ക്കു പഠനാവശ്യത്തിനായി ടാബ്ലറ്റും മൊബൈലുകളും വിതരണം ചെയ്തു. പഠനോപകരണങ്ങളുടെ വിതരോണോദ്ഘാടനം സംസ്ഥാന മുന് വിദ്യാഭ്യാസ മന്ത്രി സി. രവീന്ദ്രനാഥ് ഓണ്ലൈനില് നിര്വഹിച്ചു. യോഗത്തില് വില്ലേജ് ഓഫീസര് സീതാറാം അധ്യക്ഷതയും ശിവദാസ് സ്വാഗതവും പറഞ്ഞു. കെ. ബാബു എംഎല്എ ടാബ് വിതരണം ചെയ്തു. ഗ്രാമ പഞ്ചായത്ത് പ്രസിഡന്റ് പി. മണികണ്ഠന്, ഭാസ്ക്കരന് എന്നിവര് സംസാരിച്ചു. രക്ഷകര്തൃസമിതി അധ്യക്ഷന് മണി നന്ദി പറഞ്ഞു.ആദിവാസി ഗ്രാമങ്ങള് സന്ദര്ശിച്ചുതിരുപ്പൂര് : തിരുപ്പൂര് ജില്ലാ കളക്ടര് വിനീത് ഉടുമലയിലെ ആദിവാസി ഗ്രാമങ്ങള് സന്ദര്ശിച്ചു. ഉടുമലയിലെ കൊടന്തുര്, പൊറുപ്പാറ് എന്നീ ആദിവാസി ഗ്രാമങ്ങളാണ് സന്ദര്ശിച്ചത്. ഇവിടെയുള്ള ജനങ്ങള് നേരിടുന്ന പ്രശ്നങ്ങള് എന്തൊക്കെയാണെന്നു അന്വേഷിച്ചറിഞ്ഞ അദേഹം അവിടെയുള്ള അടിസ്ഥാന സൗകര്യങ്ങള് നേരിട്ടു കണ്ടറിയുകയും സൗകര്യങ്ങള് വര്ധിപ്പിക്കാന് നടപടിയെടുക്കാമെന്ന് ജനങ്ങള്ക്ക് ഉറപ്പു നല്കുകയും ചെയ്തു. തുടര്ന്ന് ജാതി സര്ട്ടിഫിക്കറ്റുകളും അപേക്ഷിച്ചിരുന്നവര്ക്കു നല്കി. ഉടുമല ഫോറസ്റ്റ് ഓഫീസര് ഗണേഷ് റാം, തഹസില്ദാര് രാമലിംഗം എന്നിവര് സന്ദര്ശനത്തില് കളക്ടര്ക്കൊപ്പം പങ്കെടുത്തു.